- Hindi News
- National
- समय पर टेंडर नहीं होने से सात महत्वपूर्ण ठेका कार्य हो चुके हैं बंद, 712 कर्मचारी हुए बेरोजगार
समय पर टेंडर नहीं होने से सात महत्वपूर्ण ठेका कार्य हो चुके हैं बंद, 712 कर्मचारी हुए बेरोजगार
समय पर टेंडर नहीं होने के कारण सात महत्वपूर्ण काम बंद हो गया है। छत्तीसगढ़ माइंस श्रमिक संघ के अध्यक्ष व वरिष्ठ ट्रेड यूनियन नेता गणेशराम चौधरी ने बताया कि वर्तमान में हितकसा डेम की डिसेल्टिंग का काम जो एचएससीएल व स्टेट इन्फ्रास्ट्रक्चर कंपनी का है जिसका काम बंद होने के कारण 119 कर्मचारी बेरोजगार हैं। इन्ही कंपनियों द्वारा महामाया मेन्वल माइन्स में काम बंद होने से 215 लोग बेरोजगार हैं। दल्ली मेन्वल के प्रस्तावित काम में 92 लोग बेरोजगार हैं।
दल्ली ओवर बर्डन रिमूवल कार्य से 64 लोग व कोकान ईस्ट से 140 कर्मचारी बेरोजगार हैं जिसका ठेका प्रस्तावित है, महामाया माइन्स में सिंग ट्रान्सपोर्ट कंपनी के बंद पड़े काम से 42 कर्मचारी बेरोजगार हैं, आईओसी में सेम्पलिंग कार्य से 40 कर्मचारी बेरोजगार हैं जिसका ठेका लंबित है। ये सभी 712 कर्मचारी सीधे लौह अयस्क उत्पादन से जुड़े हुए हैं और प्रबंधन की गलत नीतियों के कारण बेरोजगार हो गए हैं।
घाटे के बाद काम छोड़कर चली जाती है ठेका कंपनी
दल्लीराजहरा खदान समूह अंतर्गत जो भी ठेके निकाले जाते हैं। उसमें ठेका कंपनी बाजार मूल्य के हिसाब से ठेका लेती है। लेकिन जब वह कंपनी दल्लीराजहरा में काम करने आती है तब यहां के वस्तु स्थिति से अवगत न होने के कारण यहां के श्रमिकों के तय रेट अनुसार उनको वेतन नहीं दे पाती। कुछ समय बाद घाटे में आने के कारण काम छोड़कर चली जाती है। एके नाथ, जीएम
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva